57 ई0 पू0 में शकों को परास्तकर उज्जैन में कृत्युग (सत्ययुग) की घोषणा करने वाले मालव गणराज्य के प्रधान विक्रमादित्य के दरबारी नवरत्न और कालिदास के समकालीन बौद्ध विद्वान अमरसिंह द्वारा लिखा ग्रंथ 'अमरकोश' अत्तराखण्ड के इतिहास को जानने का एक महत्वपूर्ण साधन है। पर्वतीय गाँवों में पूजापाठ की पुस्तकों के साथ अमरकोश की पाण्डुलिपियाँ मिलने से भी यह प्रतीत होता है कि संस्कृत भाषा के पर्यायवाची शब्दों पर लिखी यह पुस्तक विशेष लोकप्रिय रही है और पहाड़ की मध्यकालीन पाठशालाओं में 'लघुकौमुदी' और 'मुहुर्त्ताचिन्तामणि' के साथ इसे पढ़ाया जाता था।